FI Euroopan unionin virallinen lehti C 284/7

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2008/C 284/07)

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa tarkoitettu muutoshakemus

”PERA DELL'EMILIA ROMAGNA”

EY-nro: IT-PGI-0117-1534-07.02.2000

SMM ( X ) SAN ( )

1. Eritelmän kohta (kohdat), jo(i)ta muutos koskee:

Tuotteen nimi Tuotteen kuvaus Maantieteellinen alue Alkuperätodisteet Tuotantomenetelmä Yhteys maantieteelliseen alkuperään Merkinnät Kansalliset vaatimukset Muuta (täsmennettävä)

2. Muutoksen (muutosten) tyyppi:

Yhtenäisen asiakirjan tai yhteenvedon muutos Rekisteröidyn SAN:n tai SMM:n eritelmän muutos, kun yhtenäistä asiakirjaa tai yhteenvetoa ei ole julkaistu Eritelmän muutos, joka ei edellytä julkaistun yhtenäisen asiakirjan muutosta (asetuksen (EY) N:o 510/2006 9 artiklan 3 kohta) Eritelmän väliaikainen muutos, joka johtuu viranomaisten asettamista pakollisista terveys- tai kasvinsuojelutoimista (asetuksen (EY) N:o 510/2006 9 artiklan 4 kohta)

3. Muutos (muutokset):

1. 6 artikla: lajikkeen ”Abate Fetel” osalta — poistetaan maininta ”hedelmien keskimääräinen paino: vähintään 260 grammaa”, — lisätään parametriin ”kovuus” enimmäisarvo, lajikkeen ”Conferenze” osalta — korvataan ilmaisu ”sokeripitoisuus: (Brix) vähintään 12°”, ilmaisulla ”sokeripitoisuus: (Brix) yli 13°”, — poistetaan maininta ”hedelmien keskimääräinen paino: vähintään 158 grammaa”, — lisätään parametriin ”kovuus” enimmäisarvo, lajikkeen ”Decana del Comizio” osalta — korvataan ilmaisu ”sokeripitoisuus: (Brix) vähintään 12°”, ilmaisulla ”sokeripitoisuus: (Brix) yli 13°”, — poistetaan maininta ”hedelmien keskimääräinen paino: vähintään 240 grammaa”, — lisätään parametriin ”kovuus” enimmäisarvo, lajikkeen ”Kaiser” osalta — korvataan ilmaisu ”sokeripitoisuus: (Brix) vähintään 12°”, ilmaisulla ”sokeripitoisuus: (Brix) yli 13°”, — poistetaan maininta ”hedelmien keskimääräinen paino: vähintään 250 grammaa”, lajikkeen ”Cascade” osalta — lisätään sokeripitoisuuteen ilmaisu ”yli 13° Brix”, — poistetaan ilmaisu ”keskimääräinen vähimmäispaino”, — lisätään parametriin ”kovuus” enimmäisarvo, lajikkeen ”Passa Crassana” osalta — lisätään sokeripitoisuuteen ilmaisu ”yli 13° Brix”, — poistetaan ilmaisu ”hedelmien keskimääräinen vähimmäispaino”, — lisätään parametriin ”kovuus” enimmäisarvo, lajikkeen ”William e Max Red Bartlett” osalta — korvataan ilmaisu ”sokeripitoisuus: (Brix) 11°” ilmaisulla ”sokeripitoisuus: (Brix) yli 12°”, — poistetaan maininta ”hedelmien keskimääräinen paino: vähintään 185 grammaa”, — lisätään parametriin ”kovuus” enimmäisarvo.

2. 7 artikla: Korvataan ilmaisu ”Pera dell'Emilia Romagna on saatettava kulutukseen seuraavanlaisissa pakkauksissa: — muovikelmulla päällystetty 4–6 hedelmää sisältävä rasia, — 1 kilogramman kori, — 30 × 40 pahvilaatikko, — 30 × 50 pahvi/puulaatikko, — 40 × 60 pahvi/puulaatikko”, ilmaisulla ”’Pera dell'Emilia Romagna’ on saatettava kulutukseen missä tahansa Euroopan yhteisössä voimassa olevan lainsäädännön mukaisesti hyväksytyssä pakkauksessa, kuten: — 60 × 80, 80 × 120, 100 × 120 monikerroksisissa kennopakkauksissa, — 30 × 40 yksi- tai monikerroksisissa pahvi/puu/muovilaatikoissa, — 40 × 60 yksi- tai monikerroksisissa pahvi/puu/muovilaatikoissa, — irtotavarana 20 × 30 yksikerroksisissa laatikoissa, yhden tai useampia hedelmiä sisältävissä suljetuissa pakkauksissa (rasioissa, koreissa, laatikoissa jne.). Laatikoissa ja kennopakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava logolla.”

Haettavaa muutosta koskevat selvitykset:

1. Kulutukseen saatettaessa vaikuttaa aiheelliselta nostaa lajikkeiden brix-lukua yhdellä asteella, mikä vastaa paremmin tavanomaisia viljelyolosuhteita. Muiden ominaisuuksien osalta epikarppiin, muotoon ja makuun liittyvät eritelmän vaatimukset pysyvät ennallaan, mutta kovuutta ei voida pitää vakioisena parametrina, minkä vuoksi eritelmässä ilmoitettuja lukuja on pidettävä enimmäisarvoina. Koska keskimääräisen painon ja läpimitan välinen yhteys ei ole yksiselitteinen, sitä koskeva tieto on poistettava.

2. Muutoksen tarkoituksena on ilmoittaa tarkemmin ja yksityiskohtaisemmin yhteisössä sallitut pakkaukset. Sen lisäksi varmistetaan, että vähintään 70 prosenttia pakkauksen sisältämistä hedelmistä on varustettu logolla.

YHTEENVETO

NEUVOSTON ASETUS (EY) N:o 510/2006

”PERA DELL'EMILIA ROMAGNA”

EY-nro: IT-PGI-0117-1534-07.02.2000

SAN ( ) SMM ( X )

Tässä yhteenvedossa on esitetty eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Ministero delle Politiche agricole alimentari e forestali Osoite: Via XX Settembre, 20 I-00187 Roma Puhelin: (39) 06 481 99 68 Faksi: (39) 06 420 131 26 Sähköposti: qpa3@politicheagricole.gov.it

2. Hakijaryhmittymä:

Nimi: Centro Servizi Ortofrutticoli Osoite: Via Bologna, 534 I-44040 Chiesuol del Fosso (FE) Puhelin: (39) 0532 90 45 11 Faksi: (39) 0532 90 45 20 Sähköposti: info@csoservizi.com Kokoonpano: Tuottaja/jalostaja ( X ) Muu ( )

3. Tuotelaji:

Luokka 1.6 — Hedelmät, vihannekset ja viljat

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi: ”Pera dell'Emilia Romagna”

4.2 Kuvaus: Pera dell'Emilia Romagna on seuraavista lajikkeista saatu tuote: Abate Fetel, Cascade, Conference, Decana del Comizio, Kaiser, Max Red, Barlett, Passa Crassana ja Williams.

Kulutukseen saatettaessa SMM-tuotteella ”La Pera dell'Emilia Romagna” on oltava seuraavat ominaisuudet:

Abate Fetel: epikarppi vaaleanvihreästä kellertävään, kantauurteessa ja kukkaperän ympärillä ruosteenpunaisia täpliä; kalebassin muotoinen, pitkänomainen; halkaisija vähintään 55 millimetriä; sokeripitoisuus: (Brix) 13°; kovuuden enimmäisarvo 5; maultaan makea.

Conference: epikarppi kellanvihreä, kantauurteessa ruosteenpunaisia täpliä, jotka ulottuvat usein hedelmän alimpaan kolmannekseen; päärynän muotoinen, usein symmetrinen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 5,5; maultaan makea.

Decana del Comizio: epikarppi sileä, vaaleanvihreästä kellertävään, auringon puolelta usein vaaleanpunainen, hajanaisia ruosteenruskeita täpliä; muodoltaan keilamainen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 4,5; maultaan makean aromaattinen.

Kaiser: epikarppi karhea, koko pinnaltaan ruosteenruskea; kalebassin tai päärynän muotoinen; halkaisija vähintään 55 millimetriä; sokeripitoisuus yli 13° Brix; kovuuden enimmäisarvo 5,7; malto koostumukseltaan hienostunut, mehukas, suussa sulava ja hyvän makuinen.

William e Max Red Bartlett: epikarppi sileä, pohjaväriltään keltainen, vaihtelevasti vaalean- tai kirkkaanpunaista, toisinaan raidallista pintaväritystä; pienen kvittenin tai päärynän muotoinen; halkaisija vähintään 60 millimetriä; sokeripitoisuus yli 12° Brix; kovuuden enimmäisarvo 6,5; maultaan makean aromaattinen.

Cascade: epikarppi, muoto, koko, sokeripitoisuus yli 13° Brix, kovuuden enimmäisarvo ja maku lajikkeen erityisominaisuuksien mukaisesti.

Passa Crassana: epikarppi, muoto, koko, sokeripitoisuus yli 13° Brix, kovuuden enimmäisarvo ja maku lajikkeen erityisominaisuuksien mukaisesti.

4.3 Maantieteellinen alue: SMM-tuotteen ”Pera dell'Emilia Romagna” tuotantoalue käsittää seuraavat kunnat:

Reggio Emilian maakunta: Casalgrande, Correggio ja Rubiera.

Modenan maakunta: Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena. Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilimberto ja Vignola.

Ferraran maakunta: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Migliarino, Migliaro, Mirabello, Ostellato, Poggio Renatico, Portomaggiore, Ro, S. Agostino, Tresigallo, Vigarano Mainarda ja Voghiera.

Bolognan maakunta: Anzona dell'Emilia, Argelato, Baricella, Bazzano, Bentivoglio, Budrio, Calderara di Reno, Castel d'Argile, Castelguelfo, Castelmaggiore, Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale ja Sala Bolognese.

Ravennan maakunta: Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno ja Solarolo.

4.4 Alkuperätodisteet: Seuranta varmistetaan tuotantoprosessin kaikissa vaiheissa kirjaamalla saapuneet ja lähteneet tuotteet. Tällä tavoin sekä merkitsemällä valvontaviranomaisen asianmukaisesti ylläpitämiin luetteloihin tuottajat ja pakkaajat sekä ilmoittamalla valvontaelimelle tuotetut määrät varmistetaan tuotteen jäljitettävyys. Valvontaelin tekee kaikkia luetteloihin merkittyjä fyysisiä ja oikeushenkilöitä koskevia tarkastuksia.

4.5 Tuotantomenetelmä: Pera dell'Emilia Romagnan tuotannossa on noudatettava perinteisiä ja ympäristöystävällisiä menetelmiä. Kastelu, lannoitus ja muut viljelyyn liittyvät toimenpiteet on suoritettava Emilia Romagnan alueen toimivaltaisten viranomaisten vahvistamien yksityiskohtaisten sääntöjen mukaisesti. Päärynäpuut on leikattava vähintään kerran talvessa ja kahdesti kasvukauden aikana.

Tuholaistorjunnassa on mahdollisuuksien mukaan käytettävä integroituja tai luonnonmukaisia torjuntatoimenpiteitä.

Leikkaaminen tapahtuu joko viuhkan, Y-kirjaimen tai ylöspäin suuntautuvaan muotoon; myös näiden muunnelmat ovat mahdollisia. Istutustiheys saa olla enintään 3 000 tainta hehtaaria kohti. Puut on leikattava siten, että saadaan korkealaatuisia hedelmiä. Enimmäistuotos saa olla 4 500 kilogrammaa hehtaaria kohti.

SMM-tuote ”Pera dell'Emilia Romagna” säilytetään jäähdytettynä kylmähuoneissa, joiden lämpötilan on oltava 4–6 celsiusastetta.

Keväällä kaupan pidettäviksi tarkoitetut lajikkeet on säilytettävä säätöilmavarastossa.

4.6 Yhteys maantieteelliseen alkuperään: Pera dell'Emilia Romagna on läheisessä yhteydessä tuotantoalueen maaperä- ja ilmasto-olosuhteisiin ja tuottajien ammattitaitoon. Näiden tekijöiden ansiosta saadaan päärynöitä, joiden kemialliset, fysikaaliset ja aistinvaraiset erityisominaisuudet erottuvat muista ja joita pidetään kaupan Italian ja Euroopan markkinoilla Emilia Romagnalle tyypillisinä tuotteina. Koska päärynäpuu on erittäin kylmänarka, viljely on keskittynyt määritellylle alueelle, jonka vuotuiset keskilämpötilat ovat korkeammat kuin muualla Emilia Romagnassa ja jonka sademäärä on yleensä alhaisempi. Maa on muodostunut Po-joen tulvalietteestä, minkä vuoksi se sisältää runsaasti orgaanisia aineksia. Kyseinen alue on siinä määrin erikoistunut päärynänviljelyyn, että siellä tuotetaan lähes puolet Italian päärynöistä.

4.7 Valvontaelin:

Nimi: Check Fruit — Certificazioni e servizi nel settore agroalimentare Osoite: Via C. Boldrini, 24 I-40121 Bologna Puhelin: (39) 051 649 48 36 Faksi: (39) 051 649 48 13 Sähköposti: customer@checkfruit.it

4.8 Merkinnät: Pera dell'Emilia Romagna pidetään kaupan Euroopan yhteisössä voimassa olevan lainsäädännön mukaisesti hyväksytyissä pakkauksissa, kuten 60 × 80, 80 × 120 tai 100 × 120 monikerroksisissa kennopakkauksissa, 30 × 40 yksi- tai monikerroksisissa pahvi/puu/muovilaatikoissa, 40 × 60 yksi- tai monikerroksisissa pahvi/puu/muovilaatikoissa, irtotavarana 20 × 30 yksikerroksisissa laatikoissa, tai yhden tai useampia hedelmiä sisältävissä suljetuissa pakkauksissa (rasioissa, koreissa, laatikoissa jne.).

Sanotun kuitenkaan rajoittamatta asiaa koskevan lainsäädännön noudattamista pakkauksissa on oltava teksti ”Pera dell'Emilia Romagna — Indicazione Geografica Protetta” (suojattu maantieteellinen merkintä) sekä tiedot, joista ilmenee pakkaajan nimi, toiminimi ja osoite, tuotteen kaupallinen laatuluokka ja kokoluokitus.

Laatikoissa ja kennopakkauksissa olevien SMM-tuotteiden tunnistamiseksi pakkauksiin pakattujen hedelmien kokonaismäärästä vähintään 70 prosenttia on varustettava logolla.

(1) EUVL L 93, 31.3.2006, s. 12.